laion/Wikipedia-Exotic huggingface dataset:
שמואל הלוי

הרב שמואל הלוי היה פוסק וראש ישיבה בקושטא במאה ה-17. נולד בשנת ש"ע (1610) בקירוב. למד את תורתו מפי רבי יוסף מטראני. רבי יהודה רוזאניס מעיד עליו: ”...גם מורי הרב מהר"ש הלוי ז"ל כך היה מלמדנו מסברת עצמו הלכה למעשה” (משנה למלך הלכות מכירה פרק כט הלכה ז). כתב פסקים הרבה, שנשרפו רובם ככולם בשריפה שארעה בשנת ה'ת"ך. מעט מתשובותיו נדפסו בספרי חכמי דורו, וביניהם בשו"ת פני משה לרבי משה בנבנשת, וכן בשו"ת לרבי יוסף קצבי, בשו"ת של ברוך אנג'יל, בספר בני אהרן לרבי אהרן לפפה, ובשו"ת מהר"ם די בוטון. ייתכן שנפטר בשנת תל"ה (1675), אך ככל הנראה נפטר מאוחר בהרבה העמיד תלמידים הרבה, ובהם נמנים רבי יהודה רוזאניס, שמביא אותו רבות בספרו משנה למלך, רבי יצחק בכר דוד בעל ספר דברי אמת, ורבי ראובן מזרחי, מחבר ספר מעין גנים. רוב כתביו נשרפו, אך באוצר האדמו"ר מקרלין (מספר 578) מצויות שלוש מתשובותיו בכתב יד, ואחת מהן נדפסה בקובץ בית אהרן וישראל. קובץ בית אהרן וישראל, שנה יד, גיליון ד' ש' וואנונו, אנציקלופדיה לחכמי טורקיה, עמוד 566 שם הגדולים מערכת גדולים אות ש [קיח] "מה' שמואל הלוי" חלק א' סימן י"א, חלק ב' סימן כ"ח, שם סימן נ"ט רב יוסף סימן ח' סימן ס' סימן א' שהרי היה רבו של רבי ראובן מזרחי לדוגמה הלכות מכירה פרק כ"ט הלכה ז' שנה יד גיליון ד ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
פטרספיס

פטרספיס (שם מדעי: Pteraspis) הוא סוג של דג קדום מהקבוצה הנכחדת דמויי פטרספידים שחי בתקופת הדבון שבעידן הפלאוזואיקון לפני 416 עד 386 מיליון שנה והיה קרובו של האסטרספיס שחי בתקופת האורדוביק. משמעות השם של דג קדום זה היא כנף שריון עקב השריון שכיסה את גופו, שכלל כמה קוצים שהגנו עליו מפני טורפים כמו עקרבי מים, בעלי שריון טורפים, נאוטילוסאים ענקיים והעקרב ברונטוסקורפיו. אורכו של הפטרספיס היה עד 20 סנטימטרים. הפטרספיס היה שחיין מהיר שניזון בעיקר מפלנקטון. המאובנים של הפטרספיס התגלו בברזיל, בממלכה המאוחדת, בבלגיה ובאוקראינה. הפטרספיס תואר בידי החוקר לואי אגאסי. מדיה וקבצים בנושא פטרספיס בוויקישיתוף פטרספיס, באתר GBIF (באנגלית) פטרספיס, באתר אנציקלופדיה בריטניקה (באנגלית) Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 23. ISBN 1-84028-152-9. ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
תנועה פסיבית רציפה

תנועה פסיבית רציפה (באנגלית: Continuous Passive Motion, מוכר בעולם הרפואה כ-CPM), הוא מכשיר המשמש לשלב הראשון בשיקום לאחר ניתוח או טראומה אורתופדית או לאחר שבץ. מטרות השלב הראשון בשיקום: לשלוט בכאב שלאחר הניתוח, להפחית דלקת, לספק תנועה פסיבית במישור תנועה ספציפי, ולהגן על תיקון הריפוי או הרקמה. התנועה הפסיבית הרציפה, מתבצעת על ידי מכשיר, אשר מזיז ברציפות את המפרק בטווח תנועה מבוקר; הטווח המדויק תלוי בסוג המפרק, אך ברוב המקרים טווח התנועה גדל עם הזמן. ה-CPM מצויד במנוע שמכופף את המפרק קדימה ואחורה בזווית המוגדרת מראש ומותאמות למצבו של המטופל. המכשיר מגדיל את טווח התנועה של המפרק לאורך זמן, מונע היווצרות צלקות, ומפחית כאבים באזור המפרק. במקביל, הפעילות הפסיבית מונעת את היחלשות השרירים, הרצועות והמפרקים, ומגבירה את זרימת הדם באזור הפגוע. השימוש ב-CPM מתבצע בעקבות סוגים שונים של ניתוחי מפרקים משחזרים כגון החלפת ברך ושחזור רצועה צולבת קדמית. מנגנוני הפעולה שלו לסיוע בהחלמת המפרק תלויים בניתוח המבוצע. תפישת שיקום זו פותחה ב-1970 על ידי ד"ר רוברט ב. סלטר(אנ'), והמכשיר פותח ב-1978 בסיוע המהנדס ג'ון סטרינגר(אנ'). מדיה וקבצים בנושא תנועה פסיבית רציפה בוויקישיתוף מכשירי CPM, באתר archive.org (באנגלית) רוברט ב.סאלטר - CPM, באתר continuouspassivemotion.org (באנגלית) שיקום בעקבות ניתוחי ברך, באתר ncbi.nlm.nih.gov (באנגלית) מכשירי CPM, באתר hagai-med. מכשיר CPM, באתר onlinelibrary (באנגלית).
אננטיאורניתס

אננטיאורניתס (שם מדעי: Enantiornithes) היא קבוצה של עופות קמאים נכחדים שהתקיימו במשך הקרטיקון שלפני 130.7 עד 66 מיליון שנה ונכחדו עם הכחדת הקרטיקון. הקבוצה תוארה ב-1981 בידי החוקר הבריטי סיריל ווקר (אנ') ופירוש שמה המדעי מיוונית עתיקה: "enantios" - ניגודי ו-"ornithes" - עופות, כלומר: "עופות מנוגדים". זאת על סמך המבנה ההפוך של חיבור עצם השכם ועצם הקורקאיד ביחס לעופות המודרניים. עופות אלה התפתחו מהקבוצה אביאלאה, אשר התפתחה מדינוזאורים תרופודים מכוסי נוצות ובהדרגה איבדו את הדמיון לתרופודים טיפוסיים ויותר לעופות מודרניים. מיני עופות אלה היו מפותחים יחסית לעופות הקמאים והיו דומים במראם לעופות המודרניים אך היו גם בעלי מאפיינים פרימיטיביים יותר כמו שרידי שיניים וטפרים בקצות הכנפיים. הם היו שונים בגודלם ממינים בגודל קוליבריים וצופיתיים עד למירארס שהגיע לגודל של תרנגול הודו. עם זאת הם לא מילאו גומחות אקולוגיות גדולות יותר שנתפסו בידי דינוזאורים ופטרוזאורים. על סמך המאובנים הרבים שלהם שהתגלו במגוון יבשות, שחלקם היו מופרדות בידי האוקיינוסים נראה שהיו קבוצת העופות המשגשגת ביותר במשך הקרטיקון והראשונה שהייתה עם תפוצה כלל עולמית. סוג ללא מקור Abavornis סוג ללא מקור Alethoalaornis סוג ללא מקור אלכסורניס (Alexornis) סוג ללא מקור Avimaia סוג ללא מקור Bauxitornis סוג ללא מקור Brevirostruavis סוג ללא מקור Catenoleimus סוג ללא מקור Cathayornis סוג ללא מקור קונכואורניס (Concornis) סוג ללא מקור Cratoavis סוג ללא מקור Cruralispennia סוג ללא מקור Cuspirostrisornis סוג ללא מקור Dalingheornis סוג ללא מקור Dunhuangia סוג ללא מקור Elbretornis סוג ללא מקור Elektorornis סוג ללא מקור Enantiornis סוג ללא מקור אאואלולאביס (Eoalulavis) סוג ללא מקור Eocathayornis סוג ללא מקור Eoenantiornis סוג ללא מקור Evgenavis סוג ללא מקור Explorornis סוג ללא מקור Falcatakely סוג ללא מקור Feitianius סוג ללא מקור Flexomornis סוג ללא מקור Fortipesavis סוג ללא מקור Fortunguavis סוג ללא מקור Grabauornis סוג ללא מקור Gracilornis סוג ללא מקור Gurilynia סוג ללא מקור Hollanda סוג ללא מקור Holbotia סוג ללא מקור Houornis סוג ללא מקור Huoshanornis סוג ללא מקור איברומסורניס (Iberomesornis) סוג ללא מקור Incolornis סוג ללא מקור Junornis סוג ללא מקור Kizylkumavis סוג ללא מקור Largirostrornis סוג ללא מקור Lectavis סוג ללא מקור Lenesornis סוג ללא מקור Liaoningornis סוג ללא מקור Longchengornis סוג ללא מקור Martinavis סוג ללא מקור Microenantiornis סוג ללא מקור Mirusavis סוג ללא מקור Monoenantiornis סוג ללא מקור Musivavis סוג ללא מקור Nanantius סוג ללא מקור Noguerornis סוג ללא מקור Orienantius סוג ללא מקור Otogornis סוג ללא מקור Paraprotopteryx סוג ללא מקור Parvavis סוג ללא מקור Piscivorenantiornis סוג ללא מקור Protopteryx סוג ללא מקור Pterygornis סוג ללא מקור Qiliania סוג ללא מקור Sazavis סוג ללא מקור Shangyang סוג ללא מקור סינואורניס (Sinornis) סוג ללא מקור Xiangornis סוג ללא מקור Yuanjiawaornis סוג ללא מקור Yungavolucris סוג ללא מקור Yuornis משפחה Avisauridae משפחה Bohaiornithidae משפחה Gobipterygidae משפחה Longipterygidae משפחה Pengornithidae מדיה וקבצים בנושא אננטיאורניתס בוויקישיתוף אננטיאורניתס, באתר האנציקלופדיה של החיים (באנגלית)
הממונה על הביטחון במערכת הביטחון

הממונה על הביטחון במערכת הביטחון (בראשי תיבות: מלמ"ב) הוא אגף במשרד הביטחון שאחראי על אבטחת משרד הביטחון, תעשיות הנשק הישראליות והגופים בישראל העוסקים בפיתוח וייצור של נשק להשמדה המונית וכן האמצעים להתגוננות מנשק שכזה, בהם הקריה למחקר גרעיני, המכון למחקר ביולוגי וכן יחידות צה"ל העוסקות בתחומים אלו. המלמ"ב הוא מהאגפים החשאיים ביותר במשרד הביטחון. באתר האינטרנט של המשרד מוזכר המלמ"ב, אולם בניגוד לגופים רבים במשרד, לא מוזכר תקציבו, פעולותיו או כל פרט אחר בדו"ח השנתי המוגש בהתאם לחוק חופש המידע. למלמ"ב קשר הדוק עם השב"כ, ששותף בוועדה לבחירת המלמ"ב. בשל היקף פעילותו ועצמאותו, מתואר המלמ"ב לעיתים כסוכנות המודיעין הרביעית (לצד אמ"ן, המוסד והשב"כ). במסגרת תפקידו, מבצע המלמ"ב תחקור של העובדים, ביקורות אבטחה, אישור על חשיפת טכנולוגיה, חקירות למציאת שחיתות ומניעת דליפת מידע מסווג.[דרוש מקור] כמו כן אחראי המלמ"ב להפעלת סוכנים העוסקים בהשגת מודיעין טכנולוגי במדינות זרות. תחום זה היה באחריות הלשכה לקשרי מדע (לק"ם), אך בשנת 1986, לאחר פרשת פולארד, הועברו סמכויות הלק"ם למלמ"ב. [דרוש מקור] העומד בראש המלמ"ב (המכונה גם הוא המלמ"ב) היה מאז הקמתו חיים כרמון, ובשנת 1986 החליפו יחיאל חורב, שעמד בראש המלמ"ב עד פרישתו לגמלאות ביולי 2007. החליפו אמיר קין, שהיה קודם לכן עוזר מנכ"ל משרד הביטחון. חורב והמלמ"ב הותקפו רבות לאורך השנים על גישתם הקיצונית לאבטחת סודות, אפילו כאלה שנחשפו באופן חלקי. לטענת מקטרגיהם, דרכי הפעולה של המלמ"ב אינן עולות תמיד בקנה אחד עם אופייה הדמוקרטי של מדינת ישראל והטיפול הקיצוני הזה גורם להעצמת אנשים כגון מרדכי ואנונו ומגביר את העניין בהם. פרשיות ריגול שבטיפול בהן היה מעורב המלמ"ב הן פרשיות מרדכי ואנונו ומרקוס קלינגברג. כתב אישום שהוגש ביוזמת המלמ"ב נגד תת-אלוף יצחק יעקב (יצה) בטענה שחשף סודות ביטחוניים הסתיים בזיכויו בשני סעיפים והרשעתו בשלישי. בשנת 2009 הוגש לאישור הצנזורה הסרט הדוקומנטרי "ממלכת הסוד" העוסק בתפקוד המלמ"ב בפרשה זו. הצנזורית הראשית פסלה חלקים מהסרט לאחר שהתייעצה עם המלמ"ב, אולם הסרט הוקרן לבסוף במלואו בערוץ 2 ב-12 בספטמבר 2010. בדצמבר 2015 מונה ניר בן משה לכהן כראש המלמ״ב. סמוך לכניסתו לתפקיד הוביל להדחתו של ראש מנהלת חומה, יאיר רמתי, בשל עבירת ביטחון מידע. ביולי 2019 פורסם תחקיר של מכון "עקבות" לחקר הסכסוך הישראלי-פלסטיני ושל העיתון "הארץ", שלפיו המלמ"ב סורק ארכיונים בישראל ומורה למנהליהם להסתיר בכספות מסמכים שלפי שיקול דעתו עלולים לפגוע בביטחון המדינה, או ביחסי החוץ שלה. מסמכים אלה עוסקים בין היתר בנושאי גרעין ובפשעי מלחמה שהתרחשו במהלך מלחמת העצמאות. המלמ"ב הראשון, באתר הארץ, 15 במרץ 2005, על חיים כרמון. רן אדליסט, האיש שרוכב על התמנון, באתר nrg‏, 25 בפברואר 2000 יואב יצחק, ‏רובינשטיין יגביל את החקירות של יחידת מלמ"ב במשרד הביטחון, באתר גלובס, 23 באפריל 2002 רונן ברגמן וגיל מלצר, הכוח של יחיאל חורב, באתר ynet, 5 באוגוסט 2004 דוח חוק חופש המידע 2021, משרד הביטחון רן אדליסט, האיש שרוכב על התמנון, באתר nrg‏, 25 בפברואר 2000 ראובן פדהצור, דום שתיקה, באתר הארץ, 7 ביולי 2010 חנוך מרמרי, מוחלט בהחלט, באתר העין השביעית, 25 ביוני 2010 השומר של השומרים: לאחר סחבת ארוכה, סוף-סוף מונה ראש חדש למלמ”ב יואב זיתון, אחראי פרויקט ה"חץ" הודח בשל עבירת ביטחון מידע חמורה, באתר ynet, 27 בדצמבר 2015 הגר שיזף, מערכת הביטחון מסתירה בכספות מסמכים על הנכבה. זה מה שהם מספרים, באתר הארץ, 4 ביולי 2019 דו"ח מכון עקבות חושף את מנגנון החיסוי הלא-חוקי של מלמ"ב בארכיונים, מכון עקבות לחקר הסכסוך הישראלי-פלסטיני, 4 ביולי 2019
פיפטה

פּיפֶּטַה (אנגלית: Pipette ,Pipet או Pipettor - פיפטור; בעברית: פִּיפִית או טְפִיפִית) היא מכשיר מעבדתי המשמש להעברת כמויות קטנות של נוזלים. הפיפטה משמשת רבות במעבדות כימיה וביולוגיה. קיימים דגמים רבים של פיפטות, השונים זה מזה בדרגת הדיוק וביכולת לשנות את כמות הנוזל המועברת. הפיפטות הפשוטות ביותר מורכבות מצינורית פלסטיק דקיקה ומחודדת, אשר בקצהו האחד חור (אותו טובלים בנוזל) ובקצהו השני בועית גומי או פלסטיק, אותה לוחצים קלות לפני טבילת הפיפטה בנוזל. הלחיצה על הבועית יוצרת ריק בצינור הפלסטיק; כשהצינור טבול בנוזל, מרפים מלחיצת הבועית והנוזל, ה"שואף" למלא את הריק, זורם במעלה הצינורית. באמצעות לחיצה נוספת על הבועית משתחרר הנוזל. פיפטות מסוג זה ניתן למצוא לעיתים קרובות בתכשירים רפואיים נוזליים, אותם ניתן לרכוש בבית המרקחת, כגון טיפות אוזניים, עיניים ואף, וכן תמיסת יוד, המשמשת לחיטוי. פיפטה זו אינה מדויקת כלל, שכן כמות הנוזל הנשאבת תלויה בלחץ שמופעל על הבועית. לא ניתן לחזות בדייקנות את כמות הנוזל שנשאבת בפיפטה זו. במעבדות משתמשים בפיפטה זו במקרים בהם הכמות המדויקת של הנוזל אינה משמעותית. הפיפטות השכיחות ביותר במעבדה הן המיקרופיפטות; במקום ללחוץ על בועית יש ללחוץ על כפתור בראש הפיפטה; על ידי סיבוב הכפתור, ניתן לקבוע בדייקנות את כמות הנוזל שתישאב. לפיפטות הרגישות ביותר הפרדה רשמית של 0.01 מיקרוליטר (10 ננוליטר), אם כי רמת הדיוק, בדרך-כלל, אינה נשמרת, כשמדובר בכמויות כה מזעריות. הכמות המקסימלית שמסוגלת לשאוב המיקרופיפטה הגדולה ביותר היא 1 מיליליטר. לשם נוחות העבודה, ובעיקר לשם שיפור הדיוק, מיוצרות פיפטות בעלות טווחי ביניים, בדרך-כלל בעלות שאיבה מקסימלית של 2 מק"ל (מיקרוליטר), 10 מק"ל, 20 מק"ל, 100 מק"ל, 200 מק"ל ו-1,000 מק"ל. על איש המעבדה להפעיל שיקול דעת ולבחור את הפיפטה המתאימה ביותר לפעולה מסוימת; פיפטה, אשר מצד אחד, תציע דיוק מרבי (כאן ניתנת עדיפות לפיפטות הקטנות יותר) ואשר מצד שני, תוכל לשאוב את כל כמות הנוזל הרצויה. את המיקרופיפטה עצמה לא טובלים באופן ישיר בנוזל, אלא מלבישים עליה קצה חד-פעמי (לרוב, סטרילי) מפלסטיק (מכונה: "טיפּ"). פיפטות מתוחכמות יותר מצוידות במנוע חשמלי זעיר, אשר יוצר ריק, כשהוא מופעל באמצעות לחיצה על כפתור. פיפטות אחרות (ידניות וחשמליות) מכילות קצוות מרובים (8 או 10, בדרך-כלל), דבר המאפשר שאיבה בו-זמנית של מספר נוזלים ממספר מכלים נפרדים. פיפטה שהומצאה בישראל- משרד הפטנטים של ארצות הברית הודעה על החלטת האקדמיה ללשון העברית בעניין מונחי המעבדה הכימית, ילקוט הפרסומים 3365, כ"ב בתמוז ה'תשמ"ו, 29 ביולי 1986, עמ' 2824 אין לבלבל עם "עיקרון הנימיות".
סנבו זן

סנבו זן, או בשמו הקודם סנבו קיודאן, פירושו ״שלושה אוצרות״ המסמלים את שלושת העקרונות הבסיסיים ביותר של הבודהיזם: בודהה, דהרמה וסנגהא. אילו זן היא דרך פשוטה לגלות את העצמי האמיתי שלנו באמצעות חוויה ישירה וקונקרטית בהשגת שקט נפשי אמיתי. הדרך להגיע לחוויה זו היא זאזן (zazen-坐禅), תרגול של מדיטציית זן בישיבה. סנבו זן ביסודו זרם דתי זן-בודהיסטי שהוקם על ידי יסוטאני הקואון רושי (YASUTANI Haku'un Rôshi) בתאריך 8 בינואר 1954. יסוטאני רושי, שנולד ב-5 בינואר 1885 בעיר שימיזו, מחוז שיזואוקה, יפן, הפך רשמית לנזיר בודהיסטי בסוטו כשהיה בן 13. בשנת 1925 פגש את הראדה סוגאקו רושי (HARADA Sogaku Rôshi), ובסופו של דבר הפך לאחד ממשיכי הדארמה שלו. זן הגיע מסין ליפן במאה ה12–13 דרך שני בתי ספר מרכזיים: בית הספר רינזאי ובית הספר סוטו. סנבו זן שילב לראשונה בתולדות הזן את המסורות של שני בתי הספר הללו כבית ספר עצמאי חדש. למרות שיוזמת ההקמה של יסוטאני הקואון רושי, במקור ככומר סוטו מגלה שהאופי הבסיסי של הארגון הוא זה של קו הסוטו עם "הישיבה הטהורה" שלו, הסנבו-זן גם אימץ את ההארה - שיטת הכשרה מקוונת של בית הספר רינזאי, להביא את התלמידים בצורה היעילה ביותר למימוש האני האמיתי שלהם. אתר האינטרנט הרשמי של סנבו זן סנבו זן, ברשת החברתית פייסבוק סנבו זן ישראל, פייסבוק רשמי סנבו זן, ברשת החברתית פייסבוק Sanbo Zen International - Zen: authentic path and practice of self discovery (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סנבו זן".
ברטיסלאבה (מחוז)

מחוז ברטיסלאבה (בסלובקית: Bratislavský kraj; בהונגרית: Pozsonyi kerület) הוא אחד משמונת מחוזות סלובקיה. בירת המחוז היא ברטיסלאבה, בירת המדינה. המחוז נוסד לראשונה בשנת 1923 וגבולותיו הנוכחיים הוגדרו בשנת 1996. מבחינת שטח מדובר במחוז הקטן ביותר מבין מחוזות סלובקיה, אך עקב תכונות העיור והתעשייה המפותחות בו הוא המחוז הצפוף ביותר. המחוז ממוקם בדרום-מערב סלובקיה ושטחו עומד על 2,053 קמ"ר. המחוז מפוצל על ידי הרי הקרפטים המערביים הפנימיים המתחילים בברטיסלאבה וממשיכים צפון-מזרחה. ממערב לרכס שוכנת שפלת זהורי (Záhorie) וממזרח שפלה הדנובה, אזורים בהם מפותחת חקלאות חיטה ותירס. הנהרות העיקריים העוברים במחוז הם: מוראבה, דנובה והדנובה הקטנה. המחוז גובל מחוז טרנבה במזרח ובצפון, מחוז גיור-מושון-שופרון ההונגרי בדרום, ומדינות המחוז האוסטריות בורגנלנד ואוסטריה תחתית ממערב. למרות שמדובר במחוז הקטן בשטח בסלובקיה, הצפיפות בו היא הגדולה ומספר התושבים בו אינו מהנמוכים. העיר הגדולה במחוז היא ברטיסלאבה (425,459) ואחריה העיר פזינוק (21,334). המחוז יש אחוז אורבניזציה גבוה במיוחד. לפי מפקד האוכלוסין של 2001, 91.2% מהתושבים הם סלובקים, עם מיעוטים הונגרים (4.6%) וצ'כים (1.6%). במחוז ישנה כלכלה חזקה ומתקדמת, בין היתר ישנן תעשיות: כימיה, רכב, מכונות, אלקטרוניקה ומזון. כלכלת המחוז מהווה כרבע (20 מיליארד אירו) מהתמ"ג הסלובקי. נכון לשנת 2020 למחוז יש את התמ"ג הגבוה ביותר לנפש מכל האיחוד האירופי, 51,200 אירו לנפש. האזור מאופיין במגזר שלישוני חזק, בעוד שהמגזר הראשוני מהווה 1% והשניוני 20% בלבד. מדיה וקבצים בנושא ברטיסלאבה בוויקישיתוף אתר האינטרנט הרשמי של ברטיסלאבה (בסלובקית) ברטיסלאבה, ברשת החברתית פייסבוק ברטיסלאבה, ברשת החברתית אינסטגרם ברטיסלאבה, סרטונים בערוץ היוטיוב ברטיסלאבה, באתר פליקר ערך זה הוא קצרמר בנושא סלובקיה. אתם מוזמנים לתרום לוויקיפדיה ולהרחיב אותו.
איגור ריבקוב

איגור ולדימירוביץ' ריבקוב (ברוסית: Игорь Владимирович Рыбаков; נולד ב-16 במאי 1972) הוא איש עסקים רוסי, מיליארדר. בעלים משותף של תאגיד טכנוניקול (רו') ומייסד קרן ריבקוב (אנ'). ריבקוב נולד ב-16 במאי 1972 במגניטוגורסק. בשנת 1989 סיים את לימודיו התיכוניים מס' 56 בלימוד מעמיק במתמטיקה, במקביל לכך - בית ספר פיזי וטכני מתכתב במכון מוסקבה לפיזיקה וטכנולוגיה. ואז ריבקוב התקבל לפקולטה לאלקטרוניקה פיזית וקוואנטית של המכון לפיזיקה וטכנולוגיה במוסקבה. ב-1996 סיים את לימודיו במכון לפיזיקה וטכנולוגיה במוסקבה עם תואר מהנדס-פיזיקה. בשנת 1992, בהיותו בשנה השלישית במכון, יחד עם חברו לכיתה סרגיי קולסניקוב (רו'), הקים את חברת טכנוניקל. בשנת 2015, החברה דורגה במקום ה-91 בין 200 החברות הפרטיות הגדולות ברוסיה לפי פורבס, בשנת 2018 היא דורגה במקום ה-111. חבר ברשימת האנשים העשירים ביותר ברוסיה לפי מגזין פורבס מקום 85 בדירוג בשנת 2022 עם הון של 1.1 מיליארד דולר אמריקאי. מדיה וקבצים בנושא איגור ריבקוב בוויקישיתוף אתר האינטרנט הרשמי של איגור ריבקוב איגור ריבקוב, ברשת החברתית פייסבוק איגור ריבקוב, ביישום טלגרם איגור ריבקוב, ברשת החברתית אינסטגרם איגור ריבקוב, ברשת החברתית VK איגור ריבקוב, הערוץ הרשמי באתר יוטיוב חברת חללי העבודה השנייה בגודלה ברוסיה נכנסת לת"א Технониколь, Forbes.ru (ברוסית) Igor Rybakov, Forbes (באנגלית) ערך זה הוא קצרמר בנושא אישים ובנושא כלכלה. אתם מוזמנים לתרום לוויקיפדיה ולהרחיב אותו.
לין (סם)

לין (באנגלית: Lean) המכונה גם "משקה סגול", "סגול" או "שמן", הוא משקה סמים פסיכואקטיבי, אשר מורכב מתרופה לשיעול או מסירופ קר המכיל קודאין ופרומתאזין עם משקה קל. מקורו של המשקה ביוסטון והוא מזוהה עם תרבות ההיפ הופ של דרום ארצות הברית. המילה "לין" (lean) באנגלית פירושה "נטייה", והכוונה היא לנטייה של אנשים להתקשות בעמידה יציבה תחת השפעת שיכרון או סמים. עם זאת, לסם יש שמות נוספים, כגון "סירופ" "שתייה", "שתייה סגולה", "ווק", "תה טקסס", "ספרייט" ועוד. בדרך כלל, לין מורכב מתרופת מרשם לשיעול שמכילה בעיקר קודאין ופרומתאזין. לעיתים היא מכילה תרופות שניתן לרכוש אותם ללא מרשם, כגון דקסטרומטורפן, מכיוון שיש להם את אותה השפעה ולא צריך לגשת לרופא על מנת להשיג אותם. על מנת לגרום לסם להיות ידידותי למשתמש, נוסף לתרופת השיעול משקאות קלים בטעמי פירות, כגון ספרייט ופאנטה, ובדרך כלל מגישים את הלין בכוס חד פעמית. לעיתים נוסף לסם ממתק, על מנת להוסיף לסם טעם מתקתק. ההשפעות של לין הן חזקות וגורמות ל"הרגשה טובה", שמתבטאת ב"פגיעה במיומנות מוטורית, בעייפות, ובתחושת ניתוק מכל חלקי הגוף האחרים". יש הטוענים כי השימוש בסודה, בסירופ ובממתקים, משאיר טעם לוואי חזק בפה שלעיתים נשאר לאורך זמן. לעיתים משתמשים בלין בערבוב עם אלכוהול או עם סמים אחרים. כאשר מקבלים מרשם ללין, וכאשר משתמשים בו בכמויות הנכונות, הלין בטוח למדי, אך כאשר משתמשים בו בכמויות גדולות, הוא יכול לפגוע במשתמש. מנת יתר של לין עלולה לפגוע במערכת העצבים המרכזית ועלולה לגרום לדיכוי נשימתי. שימוש באלכוהול או בסמים אחרים ביחד עם הלין, עלול להגדיל את הסיכויים לדיכוי מערכת העצבים. רבים טוענים כי הלין התפתח ביוסטון בסביבות שנות ה-60, כאשר זמרי בלוז היו לוקחים את תרופה לשיעול עם בירה. זמרי הבלוז היו גרים בשכונות הרובע החמישי, הרובע השלישי ובסאות' פארק ביוסטון, וראפרים שגדלו באותם שכונות בעיר, אימצו את הלין והביאו אותו לתרבויות שונות. בשנות ה-80 ובשנות ה-90, התחילו להשתמש בקודאין ובסירופ פרומתאזין, והשילוב נהיה פופולרי עד שנות ה-90. מדיה וקבצים בנושא לין בוויקישיתוף Tamara Palmer (2005). Country Fried Soul: Adventures in Dirty South Hip-hop. Outline Press Limited. p. 188. Use of Promethazine with Cough Syrup, web.archive.org, ‏2001-07-09 A. B. C. News, Cough Syrup Abuse in Texas Takes Center Stage, ABC News (באנגלית) Scot ThomasLast updated on May 9, 2022, What Is Lean (Purple Drank), How It’s Made, Side Effects and Dangers, DrugAbuse.com (באנגלית) Shaheem Reid, Lil Wayne On Syrup: 'Everybody Wants Me To Stop ... It Ain't That Easy', MTV News (באנגלית) "Dirty Sprite" gains popularity among teens | News - Home, web.archive.org, ‏2015-10-26 The Ranch PA, Sipping On Some Nonsense: What Is Lean?, The Ranch PA, ‏2019-11-04 (באנגלית) Dextromethorphan (Oral Route) Description and Brand Names - Mayo Clinic, www.mayoclinic.org Kim Painter, Sizzurp: What you need to know about cough syrup high, USA TODAY (באנגלית) T.I. Arrest -- Sippin' on Sizzurp?, TMZ (באנגלית) Leon, Melissa (2013-03-17). "Lil Wayne Hospitalization: What the Hell Is Sizzurp?". The Daily Beast (באנגלית). נבדק ב-2022-06-09. Leon, Melissa (2013-03-17). "Lil Wayne Hospitalization: What the Hell Is Sizzurp?". The Daily Beast (באנגלית). נבדק ב-2022-06-09. Learn all about the long, lean history of "sizzurp" with this 7-minute audio primer, The A.V. Club, ‏2013-03-26 (באנגלית) Archives, Los Angeles Times (באנגלית)
ראש ממשלת סלובקיה

ראש ממשלת הרפובליקה הסלובקית (בסלובקית: Predseda vlády Slovenskej republiky) הוא ראש הממשלה בסלובקיה. באופן רשמי מדובר בתפקיד החוקתי השלישי בדרגתו (אחרי הנשיא ויו"ר הפרלמנט), אך בפועל מדובר בתפקיד הפוליטי המוביל במדינה. מאז עצמאותה של סלובקיה בשנת 1993, כיהנו 9 פוליטיקאים כראשי הממשלה. כיום נושא בתפקיד הפוליטיקאי רוברט פיצו. משרד ראש הממשלה הצ'כוסלובקי נוסד בשנת 1969 על ידי שינוי החוקה של הרפובליקה הסוציאליסטית הצ'כוסלובקית במהלך מאבקים על השליטה הסובייטית במדינה, תקופה שנקראה לימים האביב של פראג. עם עצמאותה של סלובקיה בשנת 1993 נוסד משרד ראש הממשלה הסלובקי ומאז כיהנו בו 9 ראשי ממשלה. מכיוון שסלובקיה היא דמוקרטיה פרלמנטרית, ראש הממשלה אחראי גם על עבודה הפרלמנט הסלובקי. החוקה הסלובקית קובעת על ראש הממשלה זקוק לאמון הפרלמנט במשך כל כהונתו. כשראש ממשלה מאבד את אמון הפרלמנט, על הנשיא לפטר את ראש הממשלה ולמנות ראש ממשלה חדש או להשאירו עם סמכויות מוגבלות עד להחלטה על ראש ממשלה חדש. בנוסף, לא ראש הממשלה ממנה את שרי ממשלתו אלא הנשיא, אם כי מדובר בצעד די רשמי וראש הממשלה הוא זה שבפועל ממליץ לנשיא את מי למנות.
מתיאס אוליברה

מתיאס אוליברה מירמונטס (בספרדית: Mathías Olivera Miramontes; נולד ב-31 באוקטובר 1997) הוא כדורגלן אורוגוואי המשחק בעמדת המגן בנאפולי ובנבחרת אורוגוואי. אוליברה, יליד מונטווידאו, הוא בוגר מחלקת הנוער של נסיונל. לאחר שהתקדם במערך הנוער, הוא ערך את הופעת הבכורה שלו בקבוצה הבוגרת ב-13 בפברואר 2016 בניצחון 0–3 על ריבר פלייט במסגרת הליגה המקומית. אוליברה הופיע רק במשחק אחד נוסף עבור המועדון בהפסד 0–2 לפלאסה קולוניה ב-29 בפברואר 2016. בדצמבר אותה השנה נקנה על ידי אטנאס. ב-14 באוגוסט 2017 חתם אוליברה על חוזה לשש שנים בחטאפה מהליגה הספרדית. הוא הבקיע את השער הראשון שלו בקבוצה ב-21 באפריל 2018 בניצחון 0–1 על אייבר. ב-4 ביולי 2018 אלבסטה מהליגה הספרדית השנייה החתימה את אוליברה בהשאלה לעונה אחת. הוא שיחק 15 משחקים וכבש שער עבור המועדון לפני שהשאלתו נקטעה על ידי חטאפה ב-25 בינואר 2019. ב-26 במאי 2022 הוחתם לשלוש שנים על ידי נאפולי מהסרייה א', אליה הצטרף החל מ-1 ביולי 2022. ב-9 באוקטובר כבש שער בכורה בקבוצה, בניצחון 1–4 על קרמונזה. ב-27 בינואר 2022 ערך אוליברה את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022. נאפולי אליפות איטליה: 2022/2023 מדיה וקבצים בנושא מתיאס אוליברה בוויקישיתוף מתיאס אוליברה, ברשת החברתית פייסבוק מתיאס אוליברה, ברשת החברתית אקס (טוויטר) מתיאס אוליברה, ברשת החברתית אינסטגרם מתיאס אוליברה, באתר Transfermarkt מתיאס אוליברה, באתר Soccerway מתיאס אוליברה, באתר BDFutbol מתיאס אוליברה, באתר WorldFootball.net מתיאס אוליברה, באתר National Football Teams מתיאס אוליברה, באתר FootballDatabase.eu מתיאס אוליברה, באתר ESPN Mathías Olivera, nuevo refuerzo azulón, Getafe CF (בספרדית) Gracias, Mathías | Albacete Balompié, Gracias, Mathías | Albacete Balompié (בספרדית) Il Napoli ufficializza l'acquisto di Mathias Olivera, www.sscnapoli.it
ניקולאו דומיטרו

ניקולאו מנואל דומיטרו קרדוסו (באיטלקית: Nicolao Manuel Dumitru Cardoso; נולד ב-12 באוקטובר 1991 בנאקה שבשוודיה) הוא כדורגלן איטלקי המשחק בעמדת קשר הכנף בקבוצת בורי ראם יונייטד. דומיטרו שיחק בקבוצות נאפולי מהסרייה א', אמפולי, טרנאנה, צ'יטדלה, רג'ינה קלצ'ו, לאטינה וליבורנו מהסרייה ב', וריה מליגת העל היוונית, נוטינגהאם פורסט מהפוטבול ליג צ'מפיונשיפ, אלקורקון וז'ימנסטיק טרגונה מהליגה הספרדית השנייה, גז מתאן מדיאש מליגת העל הרומנית וסוואן בלווינגס מליגת הכדורגל של קוריאה הדרומית. ב-17 בינואר 2022 חתם על חוזה לחצי עונה ב-UTA ארד מליגת העל הרומנית. ב-26 ביוני 2022 חתם על חוזה לעונה ב-בני סכנין מליגת העל הישראלית. ב-27 באוגוסט כבש את שעריו הראשונים בקבוצה כשכבש צמד במשחק הבכורה שלו בניצחון 2-0 על הפועל תל אביב. ב-8 ביולי 2023 חתם בבורי ראם יונייטד מליגת העל התאילנדית. ניקולאו דומיטרו, באתר Transfermarkt ניקולאו דומיטרו, באתר Soccerway ניקולאו דומיטרו, באתר BDFutbol ניקולאו דומיטרו, באתר WorldFootball.net ניקולאו דומיטרו, באתר FootballDatabase.eu שחקן הכנף ניקולאו דומיטרו חתם בבני סכנין, באתר וואלה, 26 ביוני 2022 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולאו דומיטרו".